<classify> WAZIRI wa Nchi Ofi si ya Makamu wa Rais Muungano na Mazingira, George Simbachawene amekifunga kiwanda kuzalisha nondo cha Fujian Hexingwang kilichopo Kisemvule wilayani Mkuranga katika Mkoa wa Pwani, kwa ukiukwaji mkubwa wa sheria na kanuni za mazingira.Akizungumza baada ya ziara ya kushitukiza mwishoni mwa wiki katika kiwanda hicho, mbali ya kukifungia, aliutaka uongozi wa kiwanda kutatua kero za wananchi ili kiweze kurejea na kuendelea na uzalishaji.Naiagiza NEMC Baraza la Taifa la Uhifadhi na Usimamizi wa Mazingira kufuatilia taratibu zote ili kuhakikisha kiwanda hakiendelei kuwa katika mazingira ambayo nimeyakuta hapa baada ya mwezi mmoja kupita, tunavitaka sana viwanda lakini ustawi wa watu wetu na mazingira ni jambo muhimu sana,alisema.Simbachawene aliongeza kuwa kiwanda hicho, kitapigwa faini kwa kukiuka sheria na kanuni za mazingira zinazowataka wamiliki wa viwanda kufuata taratibu zote kabla hakijaanza uzalishaji.Kuna mambo ya ajabu nimeyakuta katika kiwanda hiki, wanaendelea na uzalishaji huku wakiwa hawajakamilisha ujenzi wa miundombinu, jambo ambalo ni kinyume na sheria na kanuni zetu hapa nchini, hivyo kitatozwa faini kwa ukiukwaji huo wa sheria na kanuni,alisisitiza.Kwa upande wao, wakazi wa eneo linalozunguka kiwanda, walisifu maamuzi yaliyotelewa na waziri huyo, kwani kwa muda mrefu wamekuwa waathirika wa kero zinazotokana na kiwanda hicho. Shaban Athumani alisema Maamuzi haya ya serikali yanatupa ahueni kubwa sisi wakazi wa eneo hili la Kisemvule kwani kiwanda hiki sio rafiki kwa maisha yetu.Tumekuwa tukiathirika na kelele za usiku na mchana, vumbi na harufu kali hali inayochangia uwepo wa magonjwakwa wakazi wa eneo hili. Kaimu Meneja wa NEMC Kanda yaMashariki, Ndimbumi Joram alisema NEMC hawatakuwa na muda wa kupoteza katika kuteleleza maagizo ya waziri huyo, kwa kuwa ni jukumu lao kuhakikisha mazingira yanalindwa kwa faida ya watu wote.Wote tumesikia maagizo ya Waziri na NEMC tunaanza kuyafanyia kazi mara moja, kwa kuuandikia uongozi wa kiwanda hiki barua rasmi na tutawafuatilia kwa ukaribu kwa kipindi chote walichopewa ili wafanye marekebisho ya miundombinu,alisema.  <topic>: KITAIFA 